ມຽນມາ ຈະປ່ອຍ ພວກນັກໂທດ ຈິດສໍານຶກ ທັງໝົດ ໄວໆນີ້ 
ຜູ້ນຳຂອງມຽນມາກ່າວວ່າ ລັດຖະບານຂອງທ່ານ ສ້າງຕັ້ງຄະນະກໍາມະການຄະນະນຶ່ງຂຶ້ນມາ ເພື່ອທົບທວນຄືນທຸກຄະດີ ຂອງພວກນັກໂທດການເມືອງ.
ທ່ານ Thein Sein ປະທານາທິບໍດີມຽນມາເວົ້າວ່າ ໃນໄວໆນີ້ ລັດຖະບານ ຂອງທ່ານຈະປ່ອຍພວກນັກໂທດຈິດສໍານຶກໝົດ ທຸກຄົນ ທີ່ຖືກຄຸມຂັງໃນສະໄໝການປົກຄອງຂອງພວກທະ ຫານທີ່ດໍາເນີນໄປເປັນເວລາຫລາຍທົດສະວັດແລະ ສິ້ນສຸດລົງ ໃນປີ 2011 ນັ້ນ ໃນການກ່າວຄຳປາໄສຕໍ່ປະເທດຊາດ ໂດຍທາງວິທະຍຸກະຈາຍສຽງນັ້ນ ທ່ານປະທານາ ທິບໍດີ ເວົ້າວ່າ ລັດຖະບານຂອງທ່ານ ສ້າງຕັ້ງຄະນະກໍາມະການຄະນະນຶ່ງຂຶ້ນມາເພື່ອທົບ ທວນຄືນທຸກຄະດີຂອງພວກນັກໂທດການເມືອງ ທ່ານ ກ່າວວ່າ ຄະນະດັ່ງກ່າວຈະແຍກ ພວກນັກໂທດທີ່ກໍ່ອາດຊະຍາກໍາຮ້າຍແຮງອອກຈາກພວກທີ່ຕໍ່ຕ້ານລັດຖະບານ ແລະເວົ້າວ່າ ພວກທີ່ມີຄວາມຜິດໃນການກໍ່ອາດຊະຍາກໍາຮ້າຍແຮງ ຈະຕ້ອງຮັບໃຊ້ໂທດຂອງຕົນຢູ່ ໃນຄຸກ ທ່ານບໍ່ໄດ້ກຳນົດວັນ ເວລາ ຂອງການໃຫ້ນີລະໂທດກໍາໃນອະນາຄົດແຕ່ຢ່າງໃດ ການຈໍາຄຸກພວກຄັດຄ້ານທາງການເມືອງໂດຍພາລະການແມ່ນເປັນເຄື່ອງໝາຍ ສໍາຄັນຂອງການປົກຄອງທະຫານໃນມຽນມາ ແລະໄດ້ເຮັດໃຫ້ມີການລົງໂທດ ທາງດ້ານການເມືອງ ແລະເສດຖະກິດຢ່າງຫລວງຫລາຍ ຊຶ່ງລັດຖະບານຂອງ ບັນດາປະເທດຕາເວັນຕົກ ໄດ້ເລີ້ມຜ່ອນຜັນໃຫ້ ນັບແຕ່ມີການເລືອກຕັ້ງແບບມີ ປະຊາທິປະໄຕໃນສອງປີກ່ອນ ທ່ານບາຣັກ ໂອບາມາ ປະທານາທິບໍດີສະຫະລັດ ໃນເດືອນແລ້ວນີ້ ໄດ້ກ່າວຍ້ອງຍໍ ທ່ານ Thein Sein ຊຶ່ງເປັນອະດີດນາຍພົນ ທີ່ໄດ້ໃຊ້ການດໍາລົງຕໍາ ແໜ່ງຂອງທ່ານ ສອງປີຜ່ານມາ ເຂົ້າໃນການຫລຸດຜ່ອນຄວາມເຄັ່ງຕຶງກັບລັດຖະບານຂອງບັນດາປະ ເທດຕາເວັນຕົກ ຊຶ່ງສ່ວນນຶ່ງ ໂດຍການສັ່ງໃຫ້ມີການນິລະໂທດກໍາພວກນັກໂທດການ ເມືອງທີ່ມີຊື່ສຽງຫລາຍຄົນ